OpenLLM-France/wikimedia huggingface dataset:
# Hug I del Maine

Hug I del Maine († 933) va succeir el seu pare com a comte del Maine l'any 900.

## Vida

Era fill de Ragenold de Nèustria i Rotilde, filla de Carles el Calb. Va succeir el seu pare al comtat del Maine l'any 900. Per un matrimoni de la seva germana, de nom desconegut, amb Hug el Gran en algun moment abans del 917, Hug va convertir-se en aliat dels robertians, posant fi a un llarg període d'hostilitat entre ells. Cap a l'any 922, el rei Carles el Simple va retirar el benefici de l'abadia de Chelles a Rotilde, la mare d'Hug i sogra d'Hug el Gran, per confiar-la a un dels seus favorits, Hagà. El favoritisme mostrat a Hagà va causar un gran ressentiment i va comportar, en part, una revolta contra Carles el Simple que va col·locar Robert I de França al tron. Fins i tot després de la mort de la seva germana quan Hug el Gran va casar-se per segon cop, va romandre fidel als robertians.

## Família

De la seva dona no casada, molt probablement d'origen rorgònide, va tenir el seu fill i successor Hug II del Maine.
| Precedit per: Goslí III | Comte del Maine 900 - 950 | Succeït per: Hug II |

## Notes

* ↑ Europäische Stammtafeln Band II, Tafel 10 tiene a la primera mujer de Hugo el Grande como Judit.

## Referències

* ↑ Pierre Riché, The Carolingians; A Family who Forged Europe, Trad. Michael Idomir Allen (University of Pennsylvania Press, Philadelphia, 1993), p. 237
* ↑ K.S.B. Keats-Rohan, 'Two Studies in North French Prosopography', Journal of Medieval History, Vol. 20 (1994), p. 10
* ↑ Richard E. Barton, Lordship in the County of Maine, c. 890-1160 (The Boydell Press, Woodbridge, 2004). p. 83
* ↑ The Annals of Flodoard of Reims; 919-966, Ed. & Trans. Steven Fanning & Bernard S. Bachrach (University of Toronto Press, 2011), p. 6
* ↑ Jim Bradbury, The Capetians: Kings of France, 987-1328 (Continuum, Londres & Nueva York, 2007), p. 34
* ↑ K.S.B. Keats-Rohan, Family Trees and the Root of Politics; A Prosopography of Britain and France from the Tenth to the Twelfth Century (The Boydell Press, Woodbridge, 1997) p. 194
# Helen Fielding

Helen Fielding (nascuda el 19 de febrer de 1958 a Morley, West Yorkshire) és una escriptora anglesa coneguda, principalment, per la seva novel·la El diari de Bridget Jones (guanyadora del Premi Llibre Britànic de l'Any el 1998) i la seva seqüela Bridget Jones perd el seny. És una de les creadores del gènere literari anomenat chick-lit.
Durant la seva joventut, Fielding va anar al Wakefield Girls High School de Wakefield (Anglaterra). Es va graduar a la Universitat d'Oxford en filologia anglesa i va treballar pel periodisme televisiu durant diversos anys abans d'escriure la seva primera novel·la Rosie se'n va a l'Àfrica. Per aquell temps, va festejar amb el guionista britànic Richard Curtis, que va escriure la història de Quatre bodes i un funeral, Notting Hill i les sèries de Blackadder.
Els llibres de Bridget Jones tenen el seu origen en les columnes que la periodista va escriure en els diaris britànics The Independent i The Daily Telegraph entre 1995 i 1998. Tots dos van ser adaptats a la pantalla gran el 2001 i 2004. El 2005, la seva columna de Bridget Jones va ser reintroduïda a The Independent. Aquesta vegada, Bridget quedava embarassada i tenia un nadó però, l'amor encara li defugia. El 2004 també va publicar una paròdia en el gènere de l'espionatge Olivia Joules and The Overactive Imagination.
El febrer del 2004 va donar a llum al seu primer fill Dashiell Michael, nascut de la seva relació amb l'escriptor de Els Simpsons, Kevin Curran. El seu segon nadó, una nena, va néixer el 16 de juliol de 2006.

## Bibliografia

* Who's Had Who, in Association with Berk’s Rogerage, an Historical Rogister Containing Official Lay Lines of History from the Beginning of Time to the Present Day (1987) (amb Simon Bell i Richard Curtis)
* Rosie se'n va a l'Àfrica (1994)
* El diari de Bridget Jones (1996)
* Bridget Jones perd el seny (1999)
* Bridget Jones's Guide to Life (2001)
* Olivia Joules and The Overactive Imagination (2004)

## Enllaços externs

* Biografia de Helen Fielding i escrits a The Guardian
# Helen Frankenthaler

Helen Frankenthaler (Nova York, 12 de desembre de 1928 - Darien, Connecticut, 27 de desembre de 2011) va ser una pintora expressionista abstracta estatunidenca.
Va rebre la influència de l'obra de Jackson Pollock i de Clement Greenberg amb qui també es va veure involucrada en el Moviment d'Art Abstracte entre 1946 i 1960. Era la filla menor d'un magistrat del Tribunal Suprem de l'estat de Nova York. Va estudiar a l'Escola Dalton amb Rufino Tamayo i també al Bennington College de Vermont. Més tard es va casar amb el també pintor Robert Motherwell.

## Estil i tècnica

La seva carrera es va veure llançada el 1952 amb l'exposició de Mountains and Sea («Muntanyes i mar»). Aquesta obra és de grans dimensions (7 per 10 peus) i té l'efecte d'una aquarel·la, tot i que està pintada amb oli. Hi introdueix la tècnica de pintar directament en un llenç sense preparar de manera que el material absorbeix els colors. Diluïa molt la pintura a l'oli amb trementina o querosè. Aquesta tècnica, coneguda com a soak Stain va ser adoptada per altres artistes, com ara Morris Louis i Kenneth Noland, i va llançar a la segona generació de l'escola del Color Field Painting.

## Referències

* ↑ The New York Times. «Helen Frankenthaler, Abstract Painter Who Shaped a Movement, Dies at 83». [Consulta: 28 desembre 2011].
* ↑ «Mor la pintora abstracta Helen Frankenthaler». Diari Ara, 28-12-2011. [Consulta: 28 desembre 2011].

## Bibliografia

* Helen Frankenthaler, After Mountains and Sea: Frankenthaler 1956-1959 Arxivat 2007-09-29 a Wayback Machine. (New York : Guggenheim Museum, ©1998.) ISBN 0-8109-6911-4 9780810969117 0892071974 9780892071975
* Marika Herskovic, New York School Abstract Expressionists Artists Choice by Artists, Arxivat 2007-09-29 a Wayback Machine. (New York School Press, 2000.) ISBN 0-9677994-0-6
# Pseudohemiodon thorectes

Pseudohemiodon thorectes és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 11,7 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Mamoré.

## Referències

* 1 2 3 FishBase (anglès)
* ↑ Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Torrent de Can Xercavins

El torrent de Can Xercavins és un curs d'aigua del terme de Rubí que neix a la serra de Can Carreres. Creua la uranització de Can Pere i poc després rep les aigües del torrent de Can Solà. Desemboca a la riba dreta de la riera de Rubí.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Pont de la Farga Vella

El Pont de la Farga Vella és un pont del municipi de Castellar de n'Hug (Berguedà) que forma part de l'Inventari del Patrimoni Arquitectònic de Catalunya.

## Descripció

És un pont d'una sola arcada d'arc de mig punt. L'arc i l'intradós són de fàbrica de pedra, com la resta però més ben escairada, a plec de llibre i en filades regulars. L'estrep esquerre queda bruscament tallat per una construcció recent, alternant-ne el context, ja de per si prou afectat per la nova carretera i l'hotel proper. Actualment el pont ha quedat incorporat a la zona d'esbarjo de l'hotel.

## Referències

* ↑ «Pont de la Farga Vella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Concili de Milà

«Concili de Milà» té aquests significats:
Concili de Milà són cadascun d'una sèrie de concilis ecumènics que van tenir lloc a la ciutat de Milà en les següents dates:
* El 345 (condemna de Jotí).
* El 347 (nova condemna de Jotí).
* El 355 (causa de Sant Atanasi d'Alexandria).
* El 389 (condemna de Jovià).
* El 451 (contra el Concili d'Efes).
* El 680 (contra els monofisites).
* El 1060, 1098, 1117 i 1287 (tots per reformes eclesiàstiques)

## Referències

* ↑ «St. Maximinus». A: Charles Herbermann. Catholic Encyclopedia. Nova York: Robert Appleton Company, 1913.
* ↑ Pasini, Cesare. «Dionigi, santo (sec. IV)». A: Dizionario della Chiesa Ambrosiana. 2. Milano: NED, 1988. ISBN 88-7023-102-X. (italià)
* 1 2 «St. Maximus of Turin». A: Charles Herbermann. Catholic Encyclopedia. Nova York: Robert Appleton Company, 1913.
# OpenSearch

OpenSearch és una col·lecció de tecnologies que permet la publicació dels resultats d'una cerca en un format adequat per a la sindicació i agregació. És una manera que permet als llocs web i cercadors publicar els resultats de les cerques en un format estandard i accessible. OpenSearch 1.0 fou presentat el març del 2005 dins del projecte a9.com d'Amazon. L'esborrany de la versió 1.1 fou present el setembre del mateix any. Les especificacions dels documents estan alliberades sota una llicència Creative Commons de reconeixement i comparteix-igual.

## Resum

El projecte OpenSearch està format per:
* Arxius de Descripció OpenSearch (OpenSearch Description files): arxius XML que identifiquen i descriuen el cercador.
** Sintaxi de Consulta OpenSearch (OpenSearch Query Syntax): descriu on i com s'obtenen el resultats.
* Resposta OpenSearch (OpenSearch Response): format amb el qual es presenten els resultats de la cerca. La versió 1.1 accepta múltiples formats de resposta per a un mateix arxiu descriptor XML. Els més habituals són RSS, Atom i HTML.
* Agregadors OpenSearch (OpenSearch Aggregators): Llocs web o programes que permeten mostrar respostes OpenSearch.

## Cercadors i programari amb suport per a OpenSearch

* Internet Explorer (a partir de la versió 7)
* Mozilla Firefox (a partir de la versió 2)
* SeaMonkey (a partir de la versió 2.1)
* OpenSearch Klip Arxivat 2007-02-05 a Wayback Machine. - per utilitzar amb the Klipfolio
* Més programari relacionat amb la tecnologia OpenSearch Arxivat 2006-06-23 a Wayback Machine.

## Directori de llocs web amb suport per a OpenSearch

* Des del passat 5 d'agost del 2005 existeix un directori públic d'Arxius de Descripció OpenSearch a a9.com Arxivat 2007-04-06 a Wayback Machine.. Es pot consultar el directori via an HTML, com un fil RSS Arxivat 2007-03-12 a Wayback Machine., o a través del seu propi Arxius de Descripció OpenSearch Arxivat 2006-07-09 a Wayback Machine..

## Vegeu també

* Z39.50

## Enllaços externs

* OpenSearch Arxivat 2007-04-06 a Wayback Machine. -- lloc oficial, inclou les especificacions
* Llista de correu Arxivat 2006-06-19 a Wayback Machine. -- llista de correu per a desenvolupadors
# Torre del Botxí

La Torre del Botxí és una torre medieval al municipi de Cardona (Bages).

## Localització

Situada a la banda nord de la vila, molt a prop del portal de Graells i en un cos avançat de la muralla, es troba el que era l'habitatge de la persona que havia d'executar les penes imposades. La figura del botxí i el seu paper el convertien en un personatge rebutjat socialment, raó per la qual havia de viure exclòs de la comunitat, i això explica que la Torre del Botxí sigui a tocar del nucli urbà, però extramurs.

## Descripció

La construcció és del segle xii. Té la planta rectangular amb la tradicional estructura de parets de càrrega amb fonamentació de pedra vista i dues plantes superiors amb tàpia i teulada a doble vessant.
Segons els registres del Cadastre, la propietat de la torre corresponia al duc i estava «destinada para el verdugo». Cardona va ser una de les darreres poblacions que va tenir botxí. L'agost del 1760, ell i el seu germà (que era botxí de Barcelona) executaren la sentència condemnatòria de dos soldats del regiment de suïssos que desertaren de Tarragona. Abans de ser penjats, se'ls va mutilar la mà dreta per després decapitar-los i clavar els seus caps i mans en un pal a l'entrada d'un dels portals de la ciutat. Hi ha una relació entre la Torre del Botxí i el proper portal de Graells: fins a l'any 1793 a una de les dues torres del portal hi havia penjada una gàbia de ferro on es col·locaven les restes dels condemnats, com ara Samsó Fonts, que, l'any 1571 fou degollat i esquarterat a la placa de la Fira.
L'any 2012 es van dur a terme obres de restauració de la torre, projecte realitzat per l'arquitecte Francesc Xavier Asarta i Ferraz.

## Referències

* 1 2 Andreu Galera, Ajuntament de Cardona, Cardona Medieval. Itinerari per la vila i la seva història.
* ↑ Tríptic de la Fundació Medieval de Cardona
* ↑ Web de l'Ajuntament de Cardona
* ↑ Arxiu Històric de Cardona, J.Maria Thomasa i Franch, Recopilación de notícias sueltas históricas referentes a la villa de Cardona, 1868
# Traversées

Traversées és una pel·lícula tunisiana, la pel·lícula de debut de Mahmoud Ben Mahmoud, estrenada el 1982.

## Tema

És a partir d'una experiència viscuda que Mahmoud Ben Mahmoud dibuixa la història de la pel·lícula, la d'haver-se rebutjat l'entrada al Regne Unit i, en aquesta ocasió, d'haver conegut un Polonès, ell mateix patint la mateixa desventura al seu retorn a Bèlgica
A la pel·lícula, un eslau, probablement polonès, i un àrab són rebutjats quan intenten arribar a Dover el 31 de desembre de 1980, però també se'ls va prohibir tornar a Ostende, on van arribar l'1 de gener de 1981, ja que han caducat els seus visats. Aleshores es troben confinats al vaixell que els va transportar. Comença «després un altre temps, una altra percepció d'un mateix i dels altres, de la vida, de l'existència, de la mort...». Aquest moviment entre dues ribes de les quals estan exclosos, al ritme de les travessies del ferri del qual no poden baixar, permetrà als dos homes arribar a conèixer-se i descobrir-se.
Tot sembla separar l'intel·lectual Youssef (Fadhel Jaziri) i Bogdan (Julian Negulesco). El primer és silenciós i impertorbable, el segon xerraire i inquiet. Els dos homes, estranys als altres, també són desconeguts entre ells, tot i que comparteixen una certa ambigüitat sobre els seus orígens. Mahmoud Ben Mahmoud s'allunya així dels tòpics, que esperarien la solidaritat entre dues persones oprimides, jugant més subtilment amb la fraternitat que pot sorgir entre dos individus que viuen la mateixa sort. Quan els dos homes aconsegueixen escapar per un viatge a Ostende, Bogdan no entén que Youssef volgui tornar a bord. Volar o amagar-se no són solucions. Bodgan, que té cura de no perdre la seva humanitat vetllant pel seu aspecte, decidirà abandonar el seu confinament decapitant el seu guardià, sense intentar escapar: el que compta és posar fi al temps que tanca en la seva repetició.
Aleshores, la pel·lícula canvia d'atmosfera, que esdevé alhora eròtica i borrosa, i acaba amb la visió de Youssef i una jove, asseguts l'un al costat de l'altre. Ben Mahmoud ho explica així:
| « | Necessitava rehabilitar aquesta dimensió privada que, de fet, subjau a tota religió: la vida mateixa del profeta, la seva relació amb les dones. | » |

## Repartiment

* Fadhel Jaziri (Youssef)
* Julian Negulesco (Bogdan)
* Éva Darlan (Véra)
* Vincent Grass (policia britànic)
* Christian Maillet (comissari)

## Notes

* ↑ La leçon de cinéma de Mahmoud Ben Mahmoud, Africultures.com, 22 de juliol de 2008
* ↑ PDF Mehana Amrani, L'improbable terre d'accueil dans « Traversées » de Mahmoud Ben Mahmoud, actes du colloque international « Temporalités de l'exil ».
* 1 2 3 Hédi Khélil. «Citoyens du monde». A: Abécédaire du cinéma tunisien. Tunis: Simpact, 2007, p. 433. ISBN 978-9973-61-457-5. .

## Bibliografia

* Gönül Dönmez-Colin. The Cinema of North Africa and the Middle East. Londres: Wallflower Press, 2007, p. 292. ISBN 978-1-905674-10-7. .
# Txatxalaca de Colòmbia

la txatxalaca de Colòmbia (Ortalis columbiana) és una espècie d'ocell de la família dels cràcids (Cracidae) que habita les valls andins del centre de Colòmbia. S'ha considerat sovint una subespècie d'Ortalis guttata.
# Urraca de Castella

Urraca de Castella és el nom dels següents personatges:
* Urraca (filla de Ferran I de Castella) (v 1038 - 1101), religiosa. Germana d'Alfons VI de Lleó i Sanç II de Castella, Senyora de Zamora.
* Urraca de Castella o Urraca I de Lleó (~1080 - Saldaña, 1126), reina de Lleó i de Castella (1109-1126)
* Urraca de Castella i d'Anglaterra (1186 - Lisboa, 1220), infanta de Castella i reina consort de Portugal (1211-1220).
* Urraca de Castella o Urraca de Navarra (? - 1041), infanta de Navarra, comtessa consort de Castella (~959 -970) i duquessa consort de Gascunya
* Urraca de Castella i Pamplona (935 - 1007), infanta de Castella i en dues ocasions reina consort de Lleó (951-956 i 958-960) i reina consort de Navarra (970-994).
* Urraca de Castella o Urraca Salvadórez (? - 1025), infanta de Castella i comtessa consort de Castella (995 -1017).
* Urraca de Castella i Lleó (Aller, Astúries, 1133-1189), reina de Navarra, filla bastarda d'Alfons VII de Castella i Gontrada Pérez dama asturiana filla del comte Pedro Díaz.
# Tyrannochthonius chamberlini

Tyrannochthonius chamberlini és una espècie d'aràcnid de l'ordre Pseudoscorpionida de la família Chthoniidae.
Es troba de forma endèmica a Alabama (Estats Units).

## Referències

* ↑ «Texas A&M University». Arxivat de l'original el 2014-10-13. [Consulta: 6 novembre 2016].
# Turó de les Armes

El Turó de les Armes és una muntanya de 1.199 metres que es troba al límit sud-oriental del clot de Vilamala, al municipi d'Odèn (Solsonès.)

## Referències

* ↑ Institut Cartogràfic de Catalunya
# U96

U96, grup musical creat pels productors alemanys Alex Christensen, Ingo Hauss, Helmut Hoikins i Hajo Panarinfo, arribant a ser un dels líders de vendes Eurodance.
El nom prové de la pel·lícula alemanya "Das Boot" (titulada "El submarí" a Espanya), ja que la seva primera cançó és una adaptació del tema principal de la banda sonora original de la pel·lícula composta per Klaus Doldinger. Des del primer àlbum va ser un dels màxims abanderats de la música tecno alemanya a nivell internacional.

## Membres del grup

* Helmut Hoinkins
* Alberto Ingo Hauss (a.k.a. Bela Wycombe) Past members :
* Alex Christensen (a.k.a. AC 16, AC Beat, Alex C.)
* Hajo Panarinfo

## Discografia
### Àlbums

* Das Boot (1992)
* Replugged (1993)
* Club Bizarre (1995)
* Heaven (1996)
* Best Of 1991 - 2001 (2000)
* Reboot (2018)
* Transhuman (2020)

### Singles

* "Das Boot" (1991)
* "I Wanna Be A Kennedy" (1992)
* "Come 2 Gether / Der Kommandant" (1992)
* "Ambient Underworld" (1992)
* "Das Boot / Kennedy Megamix" (1992)
* "Love Sees No Colour" (1993)
* "Night In Motion" (1993)
* "Inside Your Dreams" (1994)
* "Club Bizarre" (1994)
* "Love Religion" (1994)
* "Movin'" (1995)
* "Boot II" (1995)
* "Heaven" (1996)
* "A Night To Remember" (1996)
* "Venus In Chains" (1996)
* "Seven Wonders" (1997)
* "Calling The Angels (Feat. Dea-Li)" (1997)
* "In Your Mind" (1998) [Which Never Released]
* "Energie" (1998)
* "Das Boot 2001" (2000)
* "We Call It Love" (2003)

### CD-ROM

* Club Bizarre Interactive (2004)

## Enllaços externs

* U96 Official web Page
* U96 Fan page
* Discografia d'U96
* Biografia de U96
* Das Boot techno music video
# Vallelunga Pratameno

Vallelunga Pratameno (sicilià Vaddilonga ) és un municipi italià, dins de la província de Caltanissetta. L'any 2007 tenia 3.844 habitants. Limita amb els municipis de Cammarata (AG), Castronovo di Sicilia (PA), Polizzi Generosa (PA), Sclafani Bagni (PA), Valledolmo (PA) i Villalba.
# Uplands Park

Uplands Park és una població dels Estats Units a l'estat de Missouri. Segons el cens del 2000 tenia 460 habitants.

## Demografia

Segons el cens del 2000, Uplands Park tenia 460 habitants, 166 habitatges, i 129 famílies. La densitat de població era de 2.537,2 habitants per km².
Dels 166 habitatges en un 20,5% hi vivien nens de menys de 18 anys, en un 45,2% hi vivien parelles casades, en un 24,7% dones solteres, i en un 21,7% no eren unitats familiars. En el 18,7% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,05.
Per edats la població es repartia de la següent manera: un 24,3% tenia menys de 18 anys, un 5,9% entre 18 i 24, un 22% entre 25 i 44, un 30,9% de 45 a 60 i un 17% 65 anys o més.
L'edat mediana era de 43 anys. Per cada 100 dones de 18 o més anys hi havia 88,1 homes.
La renda mediana per habitatge era de 49.286 $ i la renda mediana per família de 54.250 $. Els homes tenien una renda mediana de 28.333 $ mentre que les dones 25.114 $. La renda per capita de la població era de 17.041 $. Entorn del 3,9% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Uplands Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Uplands Park». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Universitat de Siena

La Universitat de Siena (en italià Università degli Studi di Siena, UNISI) és una universitat situada a Siena (Itàlia). Fou fundada l'any 1240 i està organitzada en 9 facultats, :
* Facultat d'Economia
* Facultat d'Enginyeria
* Facultat de Ciències físiques, Naturals i Matemàtiques
* Facultat de Ciències polítiques
* Facultat de Dret
* Facultat de Farmàcia
* Facultat d'Humanitats
* Facultat de Medicina
* Facultat de Musicologia

## Història

La Universitat de Siena és una de les més antigues d'Europa. Fou fundada l'any 1240.

## Enllaços externs

* Universitat de Siena - Pàgina oficial (italià)
# Tàngara d'El Sira

La tàngara d'El Sira (Stilpnia phillipsi) és un ocell de la família dels tràupids (Thraupidae).

## Hàbitat i distribució

Habita la selva pluvial de l'est del Perú.

## Referències

* ↑ «Tàngara d'El Sira». Cercaterm. TERMCAT, Centre de Terminologia. Rev. 20/01/2023(català)